Naša Orava

Naša Orava bol časopis, ktorý vychádzal na Slovensku po vzniku Prvej česko-slovenskej republiky.

Naša Orava bol osvetový časopis regionálneho charakteru, ktorý vychádzal od roku 1918. Vychádzal v Dolnom Kubíne každú sobotu. Tento týždenník zanikol pre nedostatok záujemcov a finančnej podpory.

Časopis a jeho podnázvy
 Časopis Oravskej Slovenskej Národnej Rady
 od decembra 1918 Časopis pre vzdelanie oravského ľudu

 Redaktor a vydavateľ 
 redaktor: Ondrej Devečka a Ján Trnkócy, potom Ladislav Nádaši
 vydavateľ: Oravská Slovenská Národná Rada
 tlač: Ján Trnkócy

 Periodicita 
 1918 - roč. I. - 6 čísiel - po 4-8 strán
 1919 - roč. II. - 52 č. - po 4-8 s. 
 1920 - roč. III. - 49 č. - po 4 s.
 1921 - roč. IV. - 35 č. - po 4 s.
 1922 - roč. V. - 49 č. - po 4 s.   

 Časopis v elektronickej podobe 
 Naša Orava - dostupné v Digitálnej knižnici UKB

 Zdroj 
 NAŠA ORAVA. In: Bibliografia slovenských a inorečových novín a časopisov z rokov 1919 - 1938. Zost. Kipsová et al. Martin : Matica slovenská, 1968. 1074 s.

Kategória:Týždenníky na Slovensku